רועי אלקבץ

רועי אלקבץ (נולד ב-2 באוגוסט 1968) הוא קצין בדרגת תת-אלוף במילואים בצה"ל ודוקטור למשפטים<ref></ref>, בתפקידו האחרון שימש מפקד עוצבת אדום, חבר מועצת העיר תל אביב-יפו מטעם יש עתיד, איש עסקים ויזם, סגן יו"ר קק"ל וראש מטה תל אביב של מפלגת יש עתיד.<ref></ref>

== קורות חייו ==
אלקבץ נולד לראובן ואריאלה בקיבוץ רעים שבנגב המערבי. בילדותו הוריו עברו לעיר אשדוד ושם גדל והתחנך. הוא למד בבית הספר היסודי רעים, ובנעוריו למד בתיכון מקיף ד' בעיר אשדוד. בשנת 1985 נבחר ליו"ר מועצת התלמידים של בית ספרו, וכן ליו"ר מועצת התלמידים של העיר אשדוד. במסגרת זו הוביל אלקבץ פעילויות נוער רבות בבית ספרו וברחבי העיר.

אלקבץ הוא בעל תואר ראשון במשפטים מטעם אוניברסיטת נוריץ' ותואר שני בלימודי ביטחון במב"ל,תואר שני במנהל עסקים בתוכנית הבינלאומית קלוג-רקנאטי באוניברסיטת תל אביב, תואר שני במדע המדינה מאוניברסיטת חיפה (בהצטיינות) ובוגר המכללה לביטחון לאומי (בהצטיינות), דוקטור למשפטים מאוניברסיטת בר-אילן.<ref></ref><ref></ref>

אלקבץ, שמתגורר בשכונת רמת אביב ג' שבתל אביב, נשוי ואב לארבעה. התמודד בראשות רשימת יש עתיד בבחירות למועצת עיריית תל אביב בבחירות 2018 וזכה במנדט אחד.

== שירות צבאי ==
אלקבץ התגייס לחיל השריון בשנת 1986 ועבר הכשרה כלוחם, כמפקד טנק וכמפקד מחלקה. בהמשך שימש כמ"מ, קמב"ץ גדוד, וכמפקד פלוגה. לאחר לימודיו שירת אלקבץ כסמג"ד בגדוד 430 בחטיבה 500, ובתקופה זו נטל חלק בלחימה ברצועת הביטחון בלבנון ובאיו"ש. בשנת 1999 מונה למפקד גדוד "אדם" בחטיבה 500, והוביל את הכנת הגדוד לאינתיפאדה השנייה וכן את לחימת הגדוד עם במהלך שנת הלחימה הראשונה ברחבי איו"ש. הגדוד בפיקודו זכה להוקרה על הצטיינות בלחימה בחטמ"ר בנימין, וכן כגדוד מצטיין באוגדה 162.<ref name=":1"></ref>

בתפקידו הבא שימש אלקבץ כמפקד גדוד דקל בבה"ד 1. בשנים 2006-2003 שימש כראש מחלקת תורת הלחימה בזרוע היבשה, כמפקד עוצבת ראם. בשנת 2007 מונה אלקבץ כמפקד חטיבה 7, ובמהלך תפקידו נטלו כוחות החטיבה חלק במבצע עופרת יצוקה ברצועת עזה. בתפקידו הבא שימש אלקבץ כקצין אג"ם של פיקוד הדרום, ובשנת 2011 הועלה לדרגת תת-אלוף ומונה לראש מטה פיקוד הדרום. במהלך תפקידו הוביל אלקבץ את מטה הפיקוד במהלך מבצע עמוד ענן וכן את עבודת המטה הפיקודית למול המטכ"ל וזרועות הצבא בפרויקט סגירת גבול ישראל-מצרים. בספטמבר 2013 מונה למפקד אוגדה 80 ("עוצבת אדום"), ובמהלך תפקידו נסגר סופית הגבול הדרומי של ישראל מפני חדירות והסתננויות מסיני. במהלך מבצע צוק איתן גויסו יחידות המילואים של האוגדה, שנטלו חלק בלחימה בעזה ובהגנת גבול ישראל מצרים. בשנת 2015 פרש אלקבץ מצה"ל ומאז הוא משמש כראש מטה פיקוד הדרום במילואים.

== פעילות ציבורית ==
אלקבץ מקדיש את פעילותו הציבורית לקידום תחום ההתחדשות ודיור מתוקף תפקידו כיו"ר הוועדה להתחדשות עירונית,<ref name=":0" /> כחבר הוועדה המקומית לתכנון ובנייה.

במסגרת עשייתו הציבורית ממלא אלקבץ מספר תפקידים בהתנדבות: סגן יו"ר קק"ל (מיולי 2021), חבר הנהלה וחבר בוועדת הכספים בקק"ל,<ref></ref> וכן דירקטור במספר תאגידים עירוניים בתל אביב: עזרה ובצרון, היכלי הספורט בע"מ, ויובל חינוך בע"מ.

משנת 2016 אלקבץ משמש ראש מטה יש עתיד בעיר תל אביב ובמסגרת תפקידו הוא הוביל את ארבע מערכות הבחירות לכנסת בשנים 2021-2019.<ref></ref>

== קישורים חיצוניים ==
* .
* .
* .
* דנאל אל-פלג, [http://www.yadlashiryon.com/show_item.asp?levelId=64493&itemId=15&itemType=0 7 את החטיבה], במחנה, כפי שהועלה באתר "יד לשריון".
* רועי אלקבץ, [https://web.archive.org/web/20160303173857/http://www.yadlashiryon.com/show_item.asp?levelId=64553&itemId=4118&itemType=0 דבר מפקד חטיבה 7], כפי שהועלה באתר "יד לשריון".
* יותם קניספל ולי-טל תייר, [https://web.archive.org/web/20130927072257/http://mazi.idf.il/5392-7083-he/igf.aspx פלס"ר סימן 7], ביטאון ביבשה, גיליון 7 ספטמבר 2008.
* 
* .
* 
*[https://www.israelhayom.co.il/opinion/261151 היינו כמו אחים לנשק שרצים יחד שנים ארוכות]

== הערות שוליים ==

קטגוריה:מפקדי גדודים בחטיבה 500
קטגוריה:מפקדי גדוד דקל
קטגוריה:מפקדי עוצבת ראם
קטגוריה:מפקדי חטיבה 7
קטגוריה:מפקדי עוצבת אדום
קטגוריה:ראשי מטה פיקוד הדרום
קטגוריה:קציני אג"ם של פיקוד הדרום
קטגוריה:תתי-אלופים בצה"ל
קטגוריה:פעילי יש עתיד
קטגוריה:אשדוד: אישים
קטגוריה:בוגרי מקיף ד' (אשדוד)
קטגוריה:בוגרי המכללה לביטחון לאומי
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1968